Ke dumela hantle hore dikomiti tsena di tla re thusa haholo ho aheng setjhaba se tsotellang (A Caring Society).
Ke ile ka kgothatswa ke boleng ba seabo le kabelo ho tswa ho dikemedi ditherisanong tseo, mme ka bona hore lona, di-comrade le ile la itokisetsa hantle mme la bala ditokomane tsa ditherisano.
Puo ya ho kwala mosebetsi ya MoPresidente wa African National Congress, Thabo Mbeki, Khanseleng e akaretsang ya bobedi ya naha ya ANC Tshwane
Dikemedi di e tseba hantle kano ena, ya Polelwana ya 4.15 ya Molaotheo, eo ke e qotsitseng Puong ya ka ya ho Bula.
Re ikgantsha haholo ka hobane re na le ditho tse tshwanang hantle le tsa bahlabani ba rona ba Umkhonto we Sizwe - ha ba re, re sebeletsa setjhaba sa Afrika Borwa!
Kano eo Khansele e Akaretsang ya Naha e itseng e lokela ho bopa karolo ya foromo ya botho ba mokgatlo wa rona, e nehwang ditho tse ntjha ha di kena, e bolela ka ho hlaka hore ditho tsa rona di itlama ho "sebeletsa ho etsa hore ANC e be sesebediswa se sebetsang hantle haholo sa tokoloho, se leng matsohong a batho".